Ioannes Rolin miseratione diuina tituli S. Stephani in Cælio monte Presbyter Cardinalis Episcopus Eduensis, vniuersis prasentes litteras inspecturis, salutem in Domino sempiternam. Virgo venustissima,  omnium virtutum floribus circumamicta, Virgo Dei genitrix, cuius pulchritudinem sol  luna mirantur, cuius precibus populus Christianus adiuuatur, fructum pretiosissimum  immarcessibilem æternum Dominum nostrum Iesum Christum Spiritus sancti gratia benedicta concepit,  intemerata produxit. Propter quod spiritualia opera ad laudem eius ordinata præcipua sunt deuotione à Christi fidelibus meritò veneranda, vt ipsius piissimæ aduocatæ indefectiuis coadiuti præsidiis, æternæ retributionis præmia consequi mereantur. Cùm itaque consulta, sancta  salubri deuotione ductus,  tota mente intentus ad ea quæ salutis sunt, dilectus noster Magister Ioannes de Cussigny in Iure Canonico Licentiatus,  Prior de Braigniaco ad honorem  laudem sacratissimæ Virginis Mariæ hanc deuotissimam orationem, Alma Redemptoris mater, cum versiculo Post partum,  Collecta Gratiamtuam, subiuncto Psalmo, De profundis, versu Requiem,  oratione Fidelium, pro commemoratione fidelium defunctorum, pro quibus exorare sancta  salubris est cogitatio, in Monasterio S. Ioannis Reomaensis, Ordinis sancti Benedicti, Lingonensis Diœcesis, dietim finitis Vesperis, alta voce per Religiosos eiusdem Monasterij, pro sua, suorúmque desideranda salute canendam fundauerit,  manu larga de bonis sibi à Deo largitore illorum collatis dotauerit, cupientes vt oratio prædicta vnà cum Psalmo, versiculis,  Collectis prætactis, ad laudem ipsius piissimæ Virginis, cæli Reginæ deuotè canatur,  ad illam audiendam supplici corde Christi fideles conueniant, vtque Christi fideles ipsi eò libentiùs gratia laudes impendendi præfatæ gloriosissimæ Virgini illuc tunc affluant, quo ex hoc ibidem cælestis gratiæ dono vberiùs se refertos conspexerint de omnipotentis Dei misericordia,  beatorum Petri  Pauli Apostolorum eius, Apostolicáque in hac parte nobis expressè concessa authoritate, sanctorúmque Martyrum Nazarij  Celsi, Lazari atque Leodegarij patronorum nostrorum meritis,  intercessionibus confisi, omnibus  singulis vtriusque sexus Christi fidelibus verè pœnitentibus  confessis, qui in præfato Monasterio interfuerint,  intenta mente sæpè dictam orationem cum Psalmis, Versiculis,  Collectis prædictis audierint, orationem Dominicam vnà cum Angelica salutatione pro intentione prædicti fundatoris deuotè dixerint, quoties id fecerint, toties centum dies Indulgentiarum, vt Cardinalis,  quadraginta vt Episcopus, quoad dictos quadraginta dies, Diœcesani interueniente consensu de iniunctis eis pœnitentiis misericorditer in Domino relaxamus, præsentibus perpetuum robur habituris. In quorum fidem, robur,  testimonium præmissorum has nostras præsentes litteras per Secretarium nostrum subscribi, sigillíque nostri oblongi iussimus,  fecimus appositione communiri. Datum Eduæ in nostro Episcopali Palatio XXVI. mensis Decembris, annno Domini MCCCCLXIII. Pontificatus sanctissimi in Christo Patris Domini nostri Domini Pij diuina prouidentia Papæ II. anno VI.